اتمنى ان حضرتك مزعلتش من كلاميانا مقدر مجهودك جداا و الله و بستفيدو بتعلم منك عشان كده بحب الافضل ليكو اعذرني لو ضايقتك لان مقصدتش خالص
لا خالص أنا ما اتضايقت بص يا سيدي: أنا بدأت فكرة التصوير دي من حوالي 3 سنين, وبدأنا بصفر بدون أي إمكانيات لحد ما اتكون عندنا استوديو متكامل بدأنا بحلقات سؤالات وبعد كده منهجي واللقاءات والشيخ محمد سالم وحاجات كتير وفي حاجات كتير مكملتش, وأفكار أكتر متنفذتش من الأساس السبب الرئيسي: إن حاجة زي كده محتاجة الناس تكون معاك محتاج حد يصور, حد يمنتج, حد يعمل تصميمات, حد يكون مسؤول عن صفحة الفيس بوك حد يتطوع وينشر الشغل دا - اللي أعتقد إن فيه حاجات مهمة - ويسوقه بين جمهوره كل دا أنا مش في استطاعتي أعمله لوحدي, وكل اللي طلبت منهم للأسف خذلوني, وكل اللي عرضوا - للأسف برضو - كان مجرد كلام  فين الخلل أو فين المشكلة ؟ في الحقيقة أنا مش عارف كل اللي عارفه إن دي فكرة, أنا مكمل فيها, بنساها شوية وأرجع لها تاني, هتوصل لحد فين أو هزهق منها امتا أو هيبقى في حد معايا ؟ مش عارف  "حلو شوية الفضفضة اللي على آخر الليل دول =D "